หือฉง

หือฉง("อยู่มาหือฉงเปนขบถคุมพลได้หลายหมื่น ตั้งตัวเปนเจ้าชื่อว่าเจ้ายังเป๋ง แลผู้รักษาเมืองกับซุนเกี๋ยนรู้ จึงเกลี้ยกล่อมชาวเมืองซึ่งกล้าแขงได้พันเศษ จึงไปรบที่เมืองหือฉงฟันหือฉงกับลูกหือฉงตาย")  เทียบกับ (後會稽妖賊許昌造反，自稱陽明皇帝，聚眾數萬；堅與郡司馬招募勇士千餘人，會合州郡破之，斬許昌並其子許韶。) สามก๊ก (ซานกั๋วเหยี่ยนอี้) ตอนที่ 2. (เสียชีวิต  ธันวาคม ค.ศ. 174 หรือมกราคม ค.ศ. 175) มีชื่อในภาษาจีนกลางว่า สฺวี่ ชาง () เป็นผู้นำกบฏในช่วงปลายยุคราชวงศ์ฮั่นตะวันออก (東漢 ตงฮั่น) ประกาศตนเป็นพระเจ้ายังเป๋ง (陽明皇帝 หยางหมิงหฺวางตี้) หลังจากก่อกบฏได้ 3 ปีก็ถูกปราบปรามและถูกสังหาร

 ประวัติ 
หือฉงเป็นชาวอำเภอโกวจาง (句章縣 โกวจางเซี่ยน) เมืองห้อยเข (會稽郡 ไคว่จีจฺวิ้น) ซึ่งปัจจุบันคือนครหนิงปัว (寧波市 หนิงปัวชื่อ) มณฑลเจ้อเจียง (浙江) 

ช่วงเวลาระหว่างวันที่ 4 ธันวาคม ค.ศ. 172 ถึง 1 มกราคม ค.ศ. 173 ในรัชสมัยพระเจ้าเลนเต้ (漢靈帝 ฮั่นหลิงตี้) แห่งราชวงศ์ฮั่นตะวันออก (東漢 ตงฮั่น) หือฉงก่อกบฏขึ้นในอำเภอโกวจาง สถาปนาตนเป็นพระเจ้ายังเป๋ง (陽明皇帝 หยางหมิงหฺวางตี้) และแต่งตั้งสฺวี่ เชิง (許生) ผู้บิดาเป็นอ๋องแห่งเยฺว่ (越王 เยฺว่หวาง) หือฉงและบุตรชายชื่อสฺวี่ เฉา (許韶) ร่วมกันปลุกระดมผู้คนในหลายอำเภอให้ร่วมก่อกบฏ มีคนเข้าร่วมหลายหมื่นคน(會稽妖賊許昌起於句章，自稱陽明皇帝，與其子韶扇動諸縣，衆以萬數。) สามก๊กจี่ เล่มที่ 46.(昌以其父爲越王也。) อรรถาธิบายจาก หลิงตี้จี้ (靈帝紀) ใน สามก๊กจี่ เล่มที่ 46. ราชสำนักของราชวงศ์ฮั่นมอบหมายให้จาง หมิน (臧旻) ข้าหลวงมณฑล (刺史 ชื่อฉื่อ) ของมณฑลยังจิ๋ว (揚州 หยางโจว) และเฉิน อิ๋น (陳夤) เจ้าเมือง (太守 ไท่โฉ่ว) ของเมืองตันเอี๋ยง (丹陽郡 ตานหยางจฺวิ้น) นำพลไปปราบกบฏ

เมื่อ ค.ศ. 173 อิ่น ตฺวาน (尹端) เจ้าเมืองของเมืองห้อยเขถูกฟ้องร้องฐานล้มเหลวในการปราบกบฏหือฉง ตอนแรกอิ่น ตฺวานถูกตัดสินโทษประหารชีวิต แต่จูฮี (朱儁 จู จฺวิ้น) ซึ่งเวลานั้นรับราชการเป็นนายทะเบียน (主簿 จู่ปู้) ประจำที่ว่าการเมืองห้อยเขได้เข้าช่วยเหลือจนอิ่น ตฺวานได้รับการลดโทษ(熹平二年，端坐討賊許昭失利，為州所奏，罪應棄市。儁乃羸服閒行，輕繼數百金到京師，賂主章吏，遂得刊定州奏，故端得輸作左校。端喜於降免而不知其由，儁亦終無所言。) โฮ่วฮั่นชู เล่มที่ 71.

เมื่อ ค.ศ. 174 ซุนเกี๋ยน (孫堅 ซุน เจียน) ซึ่งเวลานั้นดำรงตำแหน่งนายกองพัน (司馬 ซือหม่า) ประจำเมืองง่อกุ๋น (吳郡 อู๋จฺวิ้น) ระดมกำลังทหารได้พันกว่านาย แล้วยกมาสมทบกับจาง หมินและเฉิน อิ๋นในการปราบกบฏหือฉง(堅以郡司馬募召精勇，得千餘人，與州郡合討破之。是歳，熹平元年也。) สามก๊กจี่ เล่มที่ 46. 

ในช่วงระหว่างวันที่ 12 ธันวาคม ค.ศ. 174 ถึง 9 มกราคม ค.ศ. 175 จาง หมินพร้อมด้วยเฉิน อิ๋นและซุนเกี๋ยนปราบปรามกบฏหือฉงและสังหารหือฉงได้สำเร็จ จาง หมินเสนอความดีความชอบของซุนเกี๋ยนจากการมีส่วนร่วมในการปราบกบฏหือฉง ซุนเกี๋ยนจึงได้รับการแต่งตั้งเป็นผู้ช่วยนายอำเภอประจำอำเภอเหยียนตู๋ (鹽瀆縣 เหยียนตู๋เซี่ยน)(刺史臧旻列上功狀，詔書除堅鹽瀆丞，數歳徙盱眙丞，又徙下邳丞。) สามก๊กจี่ เล่มที่ 46.

 ความแตกต่างของบันทึก 
 สามก๊กจี่ (三國志 ซานกั๋วจื้อ) บทชีวประวัติซุนเกี๋ยนบันทึกว่า "หือฉง/สฺวี่ ชาง (許昌) โจรมารห้อยเขก่อกบฏขึ้นในโกวจาง ประกาศตนเป็นพระเจ้ายังเป๋ง"(會稽妖賊許昌起於句章，自稱陽明皇帝) สามก๊กจี่ เล่มที่ 46. อรรถาธิบายเพิ่มเติมที่อ้างอิงจาก หลิงตี้จี้ (靈帝紀) บันทึกว่า "ชาง (昌) ตั้งบิดาตนเป็นอ๋องแห่งเยฺว่"(昌以其父爲越王也。) อรรถาธิบายจาก หลิงตี้จี้ (靈帝紀) ใน สามก๊กจี่ เล่มที่ 46. บทชีวประวัติเดียวกันนี้ยังบันทึกว่าหือฉงมีบุตรชายชื่อ สฺวี่ เฉา (許韶)(與其子韶扇動諸縣，衆以萬數。) สามก๊กจี่ เล่มที่ 46.
 โฮ่วฮั่นชู (後漢書) บทพระราชประวัติพระเจ้าเลนเต้บันทึกว่า "สฺวี่ เชิง (許生) ชาวห้อยเขประกาศตนเป็นอ๋องแห่งเยฺว่ ปล้นชิงในเมืองและอำเภอต่าง ๆ"(會稽人許生自稱「越王」，寇郡縣) โฮ่วฮั่นชู เล่มที่ 8. ส่วนในบทชีวประวัติจาง หง (臧洪) บันทึกว่า "สฺวี่ เจา (許昭) โจรมารห้อยเขส่งพลบุกโกวจาง ประกาศตนเป็นมหาขุนพล (大將軍 ต้าเจียงจฺวิน) ตั้งเชิง (生) บิดาตนเป็นอ๋องแห่งเยฺว่"(會稽妖賊許昭起兵句章，自稱「大將軍」，立其父生為越王) โฮ่วฮั่นชู เล่มที่ 58.
 สฺวี่ฮั่นชู (續漢書) บทดาราศาสตร์ บรรพหลัง บันทึกว่า "สฺวี่ เจา (許昭) โจรห้อยเขระดมมวลชนประกาศตนเป็นมหาขุนพล เชิง (生) บิดาของเจาขึ้นเป็นอ๋องแห่งเยฺว่ เข้าโจมตีเมืองและอำเภอต่าง ๆ" (會稽賊許昭聚眾自稱大將軍，昭父生為越王，攻破郡縣) สฺวี่ฮั่นชู.
 จือจื้อทงเจี้ยน (資治通鑑) บันทึกว่า "สฺวี่ เชิง (許生) โจรมารห้อยเขก่อกบฏขึ้นในโกวจาง ประกาศตนเป็นพระเจ้ายังเป๋ง มีมวลชนนับหมื่น"(會稽妖賊許生起句章，自稱陽明皇帝，眾以萬數) จือจื้อทงเจี้ยน เล่มที่ 57.

 ดูเพิ่ม 
 กบฏหือฉง
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ผู้นำกบฏในยุคราชวงศ์ฮั่น
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:บุคคลช่วงปลายราชวงศ์ฮั่น